Seiska kertoo Axl Smithin saaneen työtä kameran takaa.

Seiska kertoo Axl Smithin uudesta työstä Lontoossa. Seiskan lähteiden mukaan salakuvauskohua pakoon muuttanut Smith on toiminut Lontoossa yhtyeiden keikkakuvaajana.

Seiskan haastattelema klubikävijä kertoo Smithin kuvaavan klubilla esiintyviä artisteja työkseen.

- Axl fiilisteli ja kuvasi keikkaa pääasiassa lavan reunustalla olleesta dj-kopista käsin. Hän oli selvästi keikalla työtehtävissä, Seiskalle kerrotaan.

Smith siirtyi keikan aikana myös lavan reunaan paremman kuvakulman toivossa.

- Kyllä siinä yllättyi, kun hän yhtäkkiä ilmaantui metrin päähän kameran kanssa, paikalla ollut suomalaisturisti kertoo.

Artistit ovatkin jakaneet esiintymisistään kuvia sosiaalisen median tileillään. Kuvat muusikot ovat kreditoineet Smithille.

Juttua korjattu 16.39: Korjattu tieto siitä, että Smith olisi työskennellyt keikkakuvaajana lontoolaiselle klubille. Iltalehden saamien tietojen mukaan Smith ei ole työskennellyt klubille vaan on ollut yksittäisten artistien keikkakuvaajana.